alexandrainst/scandi-wiki huggingface dataset:
Abirim

Abirim (, tyder Riddarar) er ein fellesbusetnad nord i Israel. Han ligg i Øvre Galilea, tre kilometer frå Ma'alot-Tarshiha, og høyrer til Ma'ale Yosef regionale kommune. I 2012 hadde han eit folketal på 193.

Abirim vart grunnlagd i 1980 og kalla opp etter dei nærliggande ruinane av Metzad Abirim (Riddarfestninga). Han ligg midt i ein naturleg eikeskog ved Nahal Kziv naturreservat.

I følgje Walid Khalidi, vart Abirim grunnlagd på landområdet til den arabiske landsbyen Dayr al-Qassi. I følgje kart og korleis det ser ut i området, så stemmer ikkje dette. Fassuta er den næraste landsbyen. 

Abirim har ein årleg vinfestival med utstilling av lokale vinar.

Kjelder
Denne artikkelen bygger på «Abirim» frå ,  den 7. mars 2015. 
 oppgav desse kjeldene:

Fellesbusetnader i Israel
Busetnader grunnlagde i 1980
1980 i Israel
Busetnader i Det nordlege distriktet i Israel
Gita i Israel

Gita () er ein fellesbusetnad nord i Israel. Han ligg nær Ma'alot-Tarshiha, Jatt og Yirka, og høyrer til Ma'ale Yosef regionale kommune. I 2006 hadde han eit folketal på 202.

Landsbyen vart grunnlagd i 1980 som ein del av planen om å opprette jødiske busetjingar i området, men vart seinare fråflytta. Han vart grunnlagd på ny i 1993 av immigrantar frå det tidlegare Sovjetunionen. Han er kalla opp etter ei nærliggane elv.

Kjelder
Denne artikkelen bygger på «Gita, Israel» frå ,  den 7. mars 2015. 
 oppgav desse kjeldene:

Fellesbusetnader i Israel
Busetnader grunnlagde i 1980
1980 i Israel
Busetnader i Det nordlege distriktet i Israel
Gornot HaGalil

Gornot HaGalil (, tyder Kornlagra i Galilea) er ein fellesbusetnad nord i Israel. Han ligg nær Ma'alot-Tarshiha, og høyrer til Ma'ale Yosef regionale kommune. I 2006 hadde han eit folketal på 166.

Landsbyen vart grunnlagd i 1980 av familiemedlemmar frå lokale moshavim. Han er kalla opp etter den nærliggande Goren.

Kjelder
Denne artikkelen bygger på «Gornot HaGalil» frå ,  den 7. mars 2015. 
 oppgav desse kjeldene:

Fellesbusetnader i Israel
Busetnader grunnlagde i 1980
1980 i Israel
Busetnader i Det nordlege distriktet i Israel
Mattat

Mattat () er ein liten fellesbusetnad nord i Israel. Han ligg nær den libanesiske grensa mellom byane Ma'alot-Tarshiha og Safed, og høyrer til Ma'ale Yosef regionale kommune. I 2006 hadde han eit folketal på 185.

Landsbyen vart grunnlagd i 1979 av ei gruppe familiar frå ein organisasjon kalla HaSukah, og var den første busetnaden i Lookouts in the Galilee-planen. Han vart grunnlagd på landområdet til den palestinske landsbyen Dayr al-Qassi.

I dag er mange av innbyggjarane tilsett i lokal industri og jordbruk. Turisme er òg ei viktig inntektskjelde.

Kjelder
Denne artikkelen bygger på «Mattat» frå ,  den 7. mars 2015. 
 oppgav desse kjeldene: 
 

Fellesbusetnader i Israel
Busetnader grunnlagde i 1979
1979 i Israel
Busetnader i Det nordlege distriktet i Israel
Mitzpe Hila

Mitzpe Hila (, tyder Hila-utkikkspunktet) eller berre Hila er ein fellesbusetnad nord i Israel. Han ligg i vest i Galileaåsane nær den libanesiske grensa, og høyrer til Ma'ale Yosef regionale kommune. I 2006 hadde han eit folketal på 572.

Landsbyen vart grunnlagd i 1980 som ein del av Lookouts in the Galilea-planen, der innbyggjarane budde i prefabrikkerte hus importert frå Sør-Afrika. Han heitte opphavleg Mitzpe Ziv etter Har Ziv, fjellet han ligg på, men fekk seinare namnet Mitzpe Hila.

Katyusha- og Grad-rakettar avfyrt av Hizbollah i 1990-åra råka landsbyen, og det same skjedde under Libanonkrigen i 2006 mot Hizbollah.

Kjelder
Denne artikkelen bygger på «Mitzpe Hila» frå ,  den 7. mars 2015. 
 oppgav desse kjeldene:

Fellesbusetnader i Israel
Busetnader grunnlagde i 1980
1980 i Israel
Busetnader i Det nordlege distriktet i Israel
Neve Ziv

Neve Ziv (, tyder Lysheitsheimen), òg kjend som Ziv HaGalil () er ein fellesbusetnad nord i Israel. Han ligg aust for Nahariya og høyrer til Ma'ale Yosef regionale kommune. I 2006 hadde han eit folketal på 521.

Landsbyen vart grunnlagd i 2000 med støtte frå Jewish Agency.

Kjelder
Denne artikkelen bygger på «Neve Ziv» frå ,  den 7. mars 2015. 
 oppgav desse kjeldene:

Fellesbusetnader i Israel
Busetnader grunnlagde i 2000
2000 i Israel
Busetnader i Det nordlege distriktet i Israel
Natalie Portman

Natalie Portman ()) er ein israelskfødd USA-amerikansk skodespelar. Ho fekk gjennombrotet sitt som tolvåring i filmen Léon i 1994. Seinare har ho hatt roller i mange storfilmar. Ho skildra blant andre Padmé Amidala i Star Wars-filmane, og har også hatt roller i andre filmar som Garden State, Heat, Cold Mountain, V for Vendetta, Closer, Black Swan og Thor. Ho vann ein Golden Globe og blei nominert til både Oscar og BAFTA-prisen for rolla i Closer.  Portman vann også ein Golden Globe for beste kvinnelege hovudrolle for rollen i Black Swan og Oscar for beste kvinnelege hovudrolle for den same rolla under den 83. Oscar-utdelinga.

Portman blei fødd som Natalie Hershlag i Jerusalem. Familien til Portman er jødar som kom til Israel frå Polen, Romania, Austerrike og Russland. Hennar far er lege og mor hennar var husmor, og seinare agenten til Portman. 

I 2010 blei Portman forlova med den franske koreografen Benjamin Millepied, som ho møtte under innspelinga av Black Swan, og i juni 2011 blei dei foreldre til ein gut dei gav namnet Aleph. I 2013 returnerte ho til filmlerretet etter fødselen, med filmen Thor: The Dark World. I denne filmen gjentok ho rolla som Jane Foster, toreguden Thor sin menneskelege kjærast. Prosjekt og utgjevingar i framtida er blant anna Knight of Cups og eit nytt prosjekt som framleis er under arbeid; båe regissert av Terrence Malick.

Portman har også vist interesse for filmproduksjon, og hadde sin regissørdebut i filmen Eve, frå 2008. Denne blei presentert på den 65. årlege filmfestivalen i Venezia. Ho har også regissert eit segment i den romantiske komedien New York, I Love You, som var ein etterfølgjar til Paris, je t'aime, der Portman skildra Francine.

Referansar

Bakgrunnsstoff 
 

Kvinnelege skodespelarar frå 2000-talet
Kvinnelege skodespelarar frå 1900-talet
Jødiske skodespelarar
Oscarvinnarar
USA-amerikanske skodespelarar frå 1900-talet
USA-amerikanske skodespelarar frå 2000-talet
Marie Dorin Habert

Marie Dorin-Habert, () er ein fransk skiskyttar frå Lyon, busett i småbyen Laval. Ho vart verdsmeister på 7,5 km ved VM i skiskyting 2015, fem år etter ho tok bronsemedaljen i same øvinga under Vinter-OL 2010. Dorin-Habert  har elles vunne fem sølvmedaljar og to bronsemedaljar i ulike stafettar i fleire VM og OL i tida 2009-15.

Aktiv
Marie Dorin vann si fyrste VM-medalje, ein bronse, då ho gjekk tredjeetappen for Frankrike på 4 x 6 km stafett under VM i skiskyting 2009 i Pyeongchang. Under dei olympiske leikane i Vancouver vinteren 2010 sikra ho seg bronsemedaljen på 7,5 km etter prikkfri skyting. Seinare i vinterleikane kunne ho innkassere ein sølvmedalje på 4 x 6 km stafett, ein medaljefangst som ho, til liks med sesongen i førevegen, delte med Marie-Laure Brunet, Sylvie Becaert og ankerkvinna Sandrine Bailly.

Under VM i skiskyting 2011 i Khanty-Mansijsk stod Dorin for gode prestasjonar i alle tevlingane. Medaljane kom i mixstafetten og i kvinnestafetten, bronse i den fyrste og sølv i den andre. I VM 2012 kopierte dei same franske kvinnene; Brunet, Sophie Boilley, Anaïs Bescond og Dorin-Habert, eit nytt sølvløp på stafetten over 4 x 6 km. Individuelt vart Dorin-Habert nummer fire på 15 km. Også frå VM 2013 kom Dorin-Habert heim med sølv, men då på mixstaffen i lag med Brunet, Alexis Bæuf og Martin Fourcade.

Etter at OL-sesongen 2014 vart prega av sjukdom kom Dorin-Habert utover i 2015-sesongen sterkt tilbake. Under VM i skiskyting i Kontiolahti tok ho sølv med det franske laget på mixstafetten, før ho den 7. mars vann gullmedaljen på 7,5 km med ein sigersmargin på 9,6 sekundar.

Kjelder
Sportsboken, aktuelle årgangar
Denne artikkelen bygger på «Marie Dorin-Habert» frå ,  den 8. mars 2015.  
 

Franske skiskyttarar
Verdsmeistrar i skiskyting
Olympiske meistrar for Frankrike
Olympiske sølvmedaljevinnarar for Frankrike
Olympiske bronsemedaljevinnarar for Frankrike
Vinnarar av Holmenkollmedaljen
Medaljevinnarar under vinter-OL 2010
Franske deltakarar under vinter-OL 2010
Skiskyttarar under vinter-OL 2010
Franske deltakarar under vinter-OL 2014
Skiskyttarar under vinter-OL 2014
Medaljevinnarar under vinter-OL 2018
Franske deltakarar under vinter-OL 2018
Skiskyttarar under vinter-OL 2018
Antje Harvey

Antje Harvey, tidlegare Antje Misersky, () er ein tidlegare tysk langrennar og skiskyttar frå Magdeburg som vart olympisk meister på 15 km skiskyting i 1992 og verdsmeister med Tyskland sitt stafettlag i 1995. Ho vann ytterlegare fire internasjonale medaljar, ei av dei i langrenn.

Langrenn
Antje Misersky tok til som langrennsløpar. 17 år gammal var med ho med på det austtyske laget som tok bronsemedaljen på 4 x 5 km stafett under Ski-VM 1985 i Seefeld. Far hennar var då austtysk langrennstrenar, men etter at han nekta å gje dottera steroidar vart både han og ho pressa til å slutte.

Skiskyting
I 1989 byrja  Misersky med skiskyting. To år seinare deltok ho for Tyskland då det vart stafettbronse i VM i skiskyting 1991 i Lahti. Deretter vann ho gullmedaljen på 15 km under Vinter-OL 1992 i Albertville. Ho fylgde opp suksessen med sølvmedaljar både på 7,5 km og på 4 x 7,5 km stafett.

Under vinterleikane 1994 på Lillehammer vart det eit nytt stafettsølv på henne og Tyskland, året etter gjekk ho på laget som sigra på VM-stafetten i Antholz. Dei andre på laget var Uschi Disl, Simone Greiner-Petter og ankerkvinna Petra Behle.

Utvandring og pris
Misersky gifta seg i 1993 med ein USA-amerikanar. Ho utvandra til USA i 1995 og busette seg i delstaten Utah. I 2005 vart ho tildelt Heidi-Krieger-medaljen, for å ha nekta å delta i den systematiserte dopinga av idrettsutøvarar i DDR-staten.

Kjelder
Sportsboken, aktuelle årgangar
Denne artikkelen bygger på «Antje Harvey» frå ,  den 8. mars 2015.  
 

Austtyske langrennsløparar
Tyske skiskyttarar
Deltakarar under vinter-OL 1992
Deltakarar under vinter-OL 1994
Olympiske meistrar for Tyskland
Barbara Hershey

Barbara Hershey (), fødenamn Barbara Lynn Herzstein, tidlegare kjend som Barbara Seagull, er ein prispåskjøna USA-amerikansk filmskodespelar. Ho har arbeidd i filmbransjen i snart 50 år, og har skildra ei rik mengd roller i både film og fjernsyn. Hershey har jobba i dei fleste genrar; alt ifrå westernfilmar til komediar. Skodespelaren var 17 år da ho hadde skodespeldebuten sin i 1965, men fekk ikkje anerkjenning blant kritikarar før på 1980-talet. På den tida blei ho kalla «ein av USA sine beste kvinnelege skodespelarar» av dagsavisa Chicago Tribune.

Hershey vann Emmy-prisen og ein Golden Globe for innsatsen sin i TV-filmen A Killing in a Small Town (1990). Ho blei også tildelt Golden Globe-nominasjonar for beste kvinnelege birolle for skildringane sine som Maria Magdalena i Martin Scorcese sin Jesu siste fristelse (1988) og Serena Merle i The Portrait of a Lady (1996). For sistnemnde film blei ho også nominert til Oscar for beste kvinnelege birolle. I tillegg fekk ho to prisar fra filmfestivalen i Cannes for arbeidet sitt i filmane Shy People (1987) og A World Apart (1988).

Ho har elles blitt nominert til British Academy Film Awards («BAFTA-prisen») to gongar; i 1987 for rolla som Lee i Woody Allen sin filmsuksess Hannah og hennes søstre, og i 2011 for rolla som Erica Sayers i den psykologiske thrilleren Black Swan. I sistnemnde film spelte ho mot Natalie Portman, og hadde rolla som hennar overbeskyttande mor. I eit intervju har ho sagt: «Eg trur [Erica] er ei åtvaring om kva [Portman si rolle] kan bli dersom ho ikkje følgjer draumen sin.» Ein filmmeldar i Bergens Tidende meinte Hershey spelte fælsleg, mens Filmpolitiet meinte i meldinga si at det finst teikn til seksuelt misbruk mellom Portmans og Hersheys roller. Ho blei nominert saman med resten av ensemblet bak Black Swan til ein Screen Actors Guild Award i 2010.

Barbara Hershey erfarte konfliktar mellom privatlivet sitt og filmkarrieren da ho fekk eit rykte som ein «hippie». Da ho var saman med skodespelaren David Carradine blei ho gravid, og på denne tida møtte ho mykje motgang. Ho fekk det nye artistnamnet Barbara Seagull som ho i ettertid angra på, og privatlivet hennar blei latterleggjort i offentlegheita. Det var ikkje før ho slo opp med Carradine og bytte artistnamnet sitt tilbake til Hershey at karrieren hennar slo gjennom. På grunn av desse turbulente åra har ho ofte halde privatlivet sitt for seg sjølv.

Filmografi (utval) 
 1969 - Last Summer
 1972 - Boxcar Bertha
 1983 - The Right Stuff
 1986 - Hannah og hennes søstre
 1988 - Jesu siste fristelse
 1988 - A World Apart
 1990 - A Killing In A Small Town
 1993 - Falling Down
 1993 - A Dangerous Woman
 1996 - The Portrait of a Lady
 2001 - Lantana
 2010 - Black Swan

Referansar

Bakgrunnsstoff 
 

USA-amerikanske skodespelarar frå 1900-talet
Folk frå California
Kvinnelege skodespelarar frå 1900-talet
Kvinnelege skodespelarar frå 2000-talet
USA-amerikanske skodespelarar frå 2000-talet
Soňa Mihoková

Soňa Mihoková () er ein slovakisk tidlegare skiskyttar frå Liptovský Mikuláš. Sesongane 1995-98 høyrde ho til verdseliten i skiskyting og vann i 1996 eitt renn i verdscupen i skiskyting. Ho lukkast aldri ta medalje i VM og OL, enda opp med fem fjerdeplassar.

Aktiv
Mihoková meisterskapsdebuterte under Vinter-OL 1994 på Lillehammer og vart nummer 12 på 7,5 km. Året etter vart ho nummer fire på same distansen då VM i skiskyting 1995 fann stad i italienske Antholz, og gjekk Slovakia inn til same plasseringa på 4 x 6 km stafett. Vinteren 1996 vann ho sin einaste siger i eit verdscuprenn, på ein 7,5 km i austerrikske Hochfilzen slo ho nummer to med over 50 sekundar.

I VM i skiskyting 1997 på heimebane i Osrblie var Mihoková med i medaljekampen i begge dei to individuelle tevlingane, men vart nummer fem i normalprogrammet og fire på sprinten. Under Vinter-OL 1998 i Nagano enda ho som året før på fjerdeplassen på 7,5 km, og som i VM 1995 vart ho og lagvenninnene nummer fire på stafetten.

Etter 1998 makta ho ikkje å hevde seg mot verdseliten, men la ikkje opp før enn i 2006.

Kjelder
Sportsboken, aktuelle årgangar

Bakgrunnsstoff 
 

Slovakiske skiskyttarar
Slovakiske deltakarar under vinter-OL 1994
Skiskyttarar under vinter-OL 1994
Slovakiske deltakarar under vinter-OL 1998
Skiskyttarar under vinter-OL 1998
Slovakiske deltakarar under vinter-OL 2002
Skiskyttarar under vinter-OL 2002
Slovakiske deltakarar under vinter-OL 2006
Skiskyttarar under vinter-OL 2006
Heart of Stone av Andreas Kümmert

«Heart of Stone» (engelsk for Hjarte av stein) er ein song av Andreas Kümmert. Songen er skriven av Andreas Kümmert og Christian Neander.

Eurovision

Unser Song für Österreich
«Heart of Stone» vart framført på engelsk av Andreas Kümmert i andre runde av Unser Song für Österreich, den tyske uttakinga til Eurovision Song Contest 2015 i Wien i Austerrike. Bidraget gjekk vidare til tredje runde, der bidraget kjempa om sigeren mot «Black Smoke» av Ann Sophie. «Heart of Stone» fekk 78,7 prosent av røystene og vann tevlinga, men Kümmert gav sigeren til «Black Smoke» og Ann Sophie under sigersintervjuet før han skulle framføre vinnarsongen på nytt. Programleiar Barbara Schöneberger utropte dimed «Black Smoke» som ny vinnar, og «Heart of Stone» fekk ikkje representere Tyskland i Eurovision Song Contest 2015.

Fotnotar

Singlar frå 2015
Tyske songar
Unser Song für Österreich-songar
Andreas Kümmert-songar
Songar skrivne av Andreas Kümmert
Songar skrivne av Christian Neander
Engelskspråklege songar
Ikkje-deltakande Eurovision Song Contest-songar
Nadezjda Aleksijeva

Nadezjda Aleksijeva () er ein bulgarsk tidlegare skiskyttar frå Sofia. Ho vart nummer tre i verdscupen i skiskyting 1988 og vann tre VM-medaljar i stafett- og lagtevlingar åra 1989-91.

Aktiv
Aleksijeva deltok i verdscupen frå 1986. Ho hadde sitt beste år i 1988, då ho vart nummer tre i verdscupen etter norske Anne Elvebakk og Elin Kristiansen. Ved VM i skiskyting 1989 i austerrikske Feistritz vann ho sølv på stafetten i lag med med Tsvetana Krasteva og Marija Manolova, Sovjetunionen tok gull. Både i 1990 og 1991 deltok ho for dei bulgarske laga som tok medaljar i lagtevlinga, i Oslo vart det bronse, året etter vart det i Lahti sølv på dei bulgarske kvinnene.

Under dei olympiske leikane 1992 i Albertville, der kvinnelege skiskyttarar fekk delta for fyrste gong, blanda Aleksijeva seg i medaljekampen i alle dei tre tevlingane. På sprinten vart ho nummer fire, fem sekundar etter bronsevinnaren, medan ho enda på femteplass på 15 km. Og stafettlaget vart nummer fire.

Aleksijeva klarte sidan ikkje å hevde seg i verdstoppen. Under VM i skiskyting 1993 på bulgarsk heimegrunn i Borovets fekk ho einast gå for stafettlaget som enda på åttandeplass, og under Vinter-OL 1994 på Lillehammer hamna både ho individuelt og stafettlaget langt nede på resultatlistene. Trass i ein niandeplass på 7,5 km under VM 1995 i Antholz, valde ho å leggje opp ved sesongslutt.

Kjelder
Sportsboken, aktuelle årgangar

Bulgarske skiskyttarar
Bulgarske deltakarar under vinter-OL 1992
Bulgarske deltakarar under vinter-OL 1994
Folk frå Sofia
Tom Petty and the Heartbreakers av Tom Petty and the Heartbreakers

Tom Petty and the Heartbreakers er debutalbumet til bandet med same namn, gjeve ut 9. november 1976 av Shelter Records.

Albumet fekk i starten lite merksemd i USA. Etter ein turné i Storbritannia, klatra albumet til 24. plassen på den britiske albumlista og singelen «Anything That's Rock 'n' Roll» vart ein hit i Storbritannia. Etter nesten eit år og mange gode meldingar, gjekk albumet inn på den amerikanske albumlista, og nådde 55. plassen i 1978. Albumet selde etter kvart til gullplate. Singelen «Breakdown» nådde topp 40 i USA og «American Girl» vart ein FM-radiosong som framleis er å høyre på radio i dag.

Albumet vart spelt inn og miksa i Shelter Studio i Hollywood i California.

Innhald

Medverkande 
Band
 Tom Petty - vokal, elektrisk gitar, akustisk gitar, klaverinstrument
 Mike Campbell - elektrisk gitar, akustisk gitar
 Benmont Tench - piano, hammondorgel, klaverinstrument
 Ron Blair - bassgitar på spor 1-2, 4-5, 7-10, cello 
 Stan Lynch - trommer på spor 1-2, 4-10, klaverinstrument

Andre musikarar

 Jeff Jourard - elektrisk gitar på spor 2, 7
 Donald «Duck» Dunn - bassgitar på spor 3
 Emory Gordy - bassgitar på spor 6
 Randall Marsh - trommer på spor 3
 Jim Gordon - trommer på spor 6
 Noah Shark - maracas, tamburin, dombjøller
 Charlie Souza - saksofon på spor 3
 Phil Seymour - korvokal
 Dwight Twilley - korvokal

Kjelder
Denne artikkelen bygger på «Tom Petty and the Heartbreakers (album)» frå ,  den 8. mars 2015. 
 oppgav desse kjeldene:

Bakgrunnsstoff
Tekstar 
Offisiell nettstad

Tom Petty-album
Debutalbum frå 1976
Album produserte av Denny Cordell
Shelter Records-album
Ron Blair

Ronald Edward Blair () er ein USA-amerikansk bassist, mest kjend som medlem i Tom Petty and the Heartbreakers. Han var den første bassisten i bandet frå 1976 til 1982. I 2002 kom han attende til gruppa etter ein 20 år lang pause, og erstatta sin eigen erstattar, Howie Epstein.

Biografi
Faren til Blair var i marinen, så familien flytta kring USA med nokre års mellomrom, i tillegg til Japan og Hong Kong. Som tenåring i Japan spelte Ron i eit lokalt rockeband. Men det var i musikkmiljøa i Macon i Georgia, og Gainesville i Florida, at Blair kjende seg mest heime. I Gainesville vart Blair medlem av bandet RGF. Systera hans Janice Blair, som var songar, var ein gong gift med Gregg Allman, frå 1973 til 1975. 

Blair flytta etter kvart til Los Angeles og slo seg der saman med andre Gainesville-musikarar, Mike Campbell, Benmont Tench og Stan Lynch.  Campbell og Tench, i lag med Tom Petty, hadde vore medlemmar i Gainesville-bandet Mudcrutch. Mudcrutch flytta frå Gainesville til Los Angeles, men vart etter kvart oppløyst. 

Tench fekk så med seg Campbell, Blair og Lynch til å spele inn demoar i håp om å få ein ny platekontrakt. Etter å ha observert desse innspelingane, spurte Petty dei om dei ønskte å fortsette å spele med han for Shelter Records og starte eit nytt band. Blair spelte med dette bandet på dei første albuma, Tom Petty & the Heartbreakers, You're Gonna Get It!, Damn the Torpedoes og Hard Promises, menv art stundom erstatta av studiobassistar, som Donald «Duck» Dunn.

Han kom attende til bandet 18. mars 2002, for å spele med bandet i Rock and Roll Hall of Fame-seremonien deira. Dette førte til at Blair kom tilbake til bandet som fast medlem for sommarturneen deira i 2002. Han var med på innspelinga av The Last DJ og har vore med på alle albuma og turneane sidan den gong. 

Utanom the Heartbreakers, har Blair spelt på album av Barbara Morrison og Carlos Zialcita. Han har òg spelt med Kirstin Candy, Stevie Nicks, Del Shannon, Slobberbone og The Tremblers. Blair har òg spelt med The Dirty Knobs, sideprosjektet til Mike Campbell.

Tom Petty sa dette om Blair: «Det er flott å ha han attende i bandet. Det minnar meg om gamle dagar. Me hang i lag. Me kjenner kvarandre. Og han var alltid den beste bassisten i byen.»

Kjelder
Denne artikkelen bygger på «Ron Blair» frå ,  den 8. mars 2015. 
 oppgav desse kjeldene:

USA-amerikanske rockebassistar
Tom Petty and the Heartbreakers-medlemmar
Musikarar frå San Diego
Musikarar frå Los Angeles
Kristian Støback Wilhelmsen

Kristian Støback Wilhelmsen () er ein norsk politikar og medlem av partiet Høgre. Han er vararepresentant til Stortinget for Kent Gudmundsen. 8. mars 2015 vart Støback Wilhelmsen presentert som kandidat for Høgre til ordførarvervet i Tromsø.

Høgrepolitikarar i Troms
Lokalpolitikarar i Tromsø
Vararepresentantar til Stortinget
Dorothy McGuire

Dorothy Hackett McGuire () () var ein USA-amerikansk skodespelar som blei nominert til Oscar for beste kvinnelege hovudrolle for skildringa si i Mellom gentlemenn (1947).

Referansar

Bakgrunnsstoff 
 

Folk frå Nebraska
USA-amerikanske skodespelarar
Kvinnelege skodespelarar frå 1900-talet
Jeanne Crain

Jeanne Elizabeth Crain () var ein USA-amerikansk skodespelar fødd i Barstow i California som arbeidde i film- og TV-bransjen frå 1943 til 1975. Ho blei nominert til Oscar-prisen for beste kvinnelege hovudrolle for innsatsen i Pinky frå 1949. Ho døydde av hjarteåtak i september 2003.

Referansar

Bakgrunnsstoff 
 

Folk frå California
USA-amerikanske skodespelarar
Kvinnelege skodespelarar frå 1900-talet
Eleanor Parker

Eleanor Jean Parker () var ein USA-amerikansk skodespelar som dukka opp i meir enn 80 filmar og TV-seriar i løpet av livet sitt. Ho blei ofte dømt «allsidig», og forfattaren Doug McClelland kalla henne «ei kvinne med tusen ansikt»; han skreiv også ein biografi om Parker med same namn.

Da ho var 18 år blei Parker signert av Warner Brothers; dette skjedde i 1941. Ho blei nominert til Oscar for beste kvinnelege hovudrolle tre gonger i løpet av 1950-talet; for Caged (1950), Detective Story (1951) og Interrupted Melody (1955). For rolleskildringa i Caged vann ho ein pris under filmfestivalen i Venezia. Ei av dei mest kjende rollene hennar er Elsa von Schraeder i filmmusikalen The Sound of Music frå 1965, som vann Oscar for beste film. Parker døydde i 2013 i ein alder av 91 år som følgje av kraftig lungebetennelse.

Referansar

Bakgrunnsstoff 
 

Folk frå Ohio
USA-amerikanske skodespelarar
Kvinnelege skodespelarar frå 1900-talet